กสิกรเน้นผู้นํา กวาดทุกตลาด เน้นโรงไฟฟ้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “กสิกร” เล็งเป็นเจ้าตลาดปล่อยกู้โรงไฟฟ้า 2.5 แสนล้าน
นายธิติ ตันติกุลานันท์ ผู้บริหารสายงานธุรกิจตลาดทุน ธนาคารกสิกรไทย เปิดเผยว่า ในปีหน้ากสิกรไทยจะมีการออกผลิตภัณฑ์ใหม่ๆ เพื่อลดความเสี่ยงของลูกค้า และจะเน้นปล่อยสินเชื่อประเภทโครงการธุรกิจพลังงานไฟฟ้าจำนวน 13 โครงการ ซึ่งคาดว่าจะมีมูลค่าการลงทุนรวมไม่ต่ำกว่า 2.5 แสนล้านบาท โดยแบ่งเป็นโครงการพลังงานทางเลือก 11 โครงการ ซึ่งตั้งเป้าขยายยอดสินเชื่อเพิ่มขึ้นเป็น 1.5 แสนล้านบาท และโรงไฟฟ้าประเภทอื่นอีก 2 โครงการ มูลค่า3 หมื่นล้านบาท
สำหรับการปล่อยสินเชื่อร่วม (Syndicated Loans) คาดว่าจะมีสินเชื่อร่วมทั้งระบบ 2.1 แสนล้านบาท จากการลงทุนโครงการขนาดใหญ่ในปีหน้า ซึ่งธนาคารตั้งเป้าจะเพิ่มส่วนแบ่งการตลาดเป็น 40% หรือคิดเป็นมูลค่า 8.4 หมื่นล้านบาท จาก 6.5 หมื่นล้านบาท
นอกจากนี้ ยังคาดว่า ปริมาณการออกหุ้นกู้เอกชนในปีหน้าจะเพิ่มขึ้นเป็น 3 แสนล้านบาท จากภาวะเศรษฐกิจที่ปรับตัวดีขึ้นและค่าเงินบาทแข็งค่า ซึ่งส่งผลให้ธุรกิจมีการตัดสินใจขยายการลงทุนด้วยการระดมทุนผ่านตลาดทุน โดยตั้งเป้าจะเพิ่มส่วนแบ่งในการจัดจำหน่ายหุ้นกู้ภาคเอกชนขึ้นเป็น 20% คิดเป็นมูลค่า 6 หมื่นล้านบาท จากส่วนแบ่ง 15% หรือ 4 หมื่นล้านบาท
ขณะที่ตลาดรองอย่างตลาดตราสารหนี้ ธนาคารตั้งเป้าจะเพิ่มส่วนแบ่งการตลาดเป็น 15% มูลค่าการซื้อขาย 4.7 แสนล้านบาท